Document ID: /roh_data/filtered/fineweb-2-filterrobots_roh.jsonl.gz/34971

Davent dal 2022 valan per purs e puras svizras cun il label da Bio Suisse duas novas mesiras. Ils purs e las puras na dastgan davent da lura numnadamain betg importar pavel conservà e be pli duvrar 5% pavel conservà da la Svizra.
Tenor il president da Bio Grischun, Claudio Gregori, saja quella mesira realisabla. La finamira da Bio Suisse saja dapli «swissness» e ch'ils purs e las puras produceschian a lunga vista lur agen pavel u tegnan la biestga uschia ch'i correspunda al pavel ch'è avant maun. Cler ch'igl haja dà da discutar davart quella decisiun. Las novas mesiras pertutgan cunzunt ils purs e las puras che produceschan bler ed intensivamain latg.